GiliGold/VAD_KnessetCorpus huggingface dataset:
ראובן ריבלין: למשל בניין פרומין נמכר ב-10 מיליון שקל, אחר-כך זה עלה למדינה 250 מיליון כדי לפדות אותו.
מאיר כהן: והכנסת הישנה?
משה גפני: הכנסת הישנה זה בניין פרומין.
משה גפני: היה נורא ואיום.
מאיר כהן: כמה עלה לפדות אותו?
אבישי ברוורמן: העסקאות הטובות ביותר היו הכשרת היישוב ויכין-חק"ל, שנמכרו באפס, כי היו להם הפסדים, וכל אחד ידע ששני האנשים האלה יקבלו את כל הדלא ניידי אחרי זה ויעבירו את זה - - -
ראובן ריבלין: לכן אני אשמח מאוד - - -
אבישי ברוורמן: זה היה - - -
יעל גרמן: אני מציעה לדחות את זה, גם אין לנו הרבה זמן.
ראובן ריבלין: אני הולך אתך.
אבישי ברוורמן: קדימה, דחה את הדיון.
עמיר פרץ: יעל צודקת.
מאיר כהן: יש פה אנשים ממקווה ישראל - - -
עמיר פרץ: לא עכשיו - - -
יעל גרמן: נדחה את הדיון.
יעל גרמן: נקבל את כל - - -
משה גפני: רבותי, שנייה, שנייה, שנייה.
משה גפני: חברת הכנסת יעל גרמן, בימים רגילים של הוועדה, דבר כזה היה נדחה - - -
עמיר פרץ: על הסף.
משה גפני: לא על הסף, היה נדחה.
משה גפני: היינו מבקשים את הדוחות, בגלל שגם אני רציתי לשאול אותו את השאלה הזאת.
משה גפני: אנחנו מדברים על מוסד שהוא מוסד חינוכי-חקלאי.
משה גפני: כל השאלות האלה הן שאלות מתבקשות.
משה גפני: אם היה אומר יאיר טל: אנחנו נמצאים במצב קריטי וכו' וכו', היינו מקיימים פה דיון ומנסים לדלות את הפרטים כמה שיותר, ואולי , אולי לאשר, וצודק חבר הכנסת ריבלין, לפעמים יש דברים – אף פעם לא אמרתי בוועדה יהיה בסדר, זה בסדר, הממשלה דנה.
משה גפני: אין דבר כזה אצלי, הממשלה גם חטפה ממני פה קיתונות של צוננים על דברים - - -
ראובן ריבלין: למעט אם יאמרו לנו שמקווה ישראל יהפוך לישיבה, שאז...
משה גפני: לא, גם על ישיבות אמרתי את זה, רק שחיפשתי תקציב שאני אוכל לתקוף ולא מצאתי.
יעל גרמן: יש למקווה ישראל בית ספר דתי.
רוברט אילטוב: הקואליציה אומרת שצריך לדחות את הדיון.
משה גפני: מי זה הקואליציה היום?
יעל גרמן: הוא כבר צרף אותנו, זהו.
יעל גרמן: קיבלנו את החינוך?
רוברט אילטוב: זה עוד לא אמרנו.
אבישי ברוורמן: אתם נותנים להם את ועדת הכספים.
משה גפני: יאיר אם אתה רוצה להשיב, תשיב טלגרפית.
אבישי ברוורמן: דחה את זה, יאיר.
משה גפני: יאיר, תשיב לה ממש טלגרפית.
משה גפני: אני דוחה את הדיון בעניין הזה.
משה גפני: אני מבקש לדיון הבא שיתקיים, אני לא יודע באיזה מתכונת הוא יתקיים, להביא את הנושא הזה של תוכנית ההבראה, כל מה שעלה כאן בדיון.
משה גפני: תענה לה טלגרפית, ואנחנו עוברים למפעל "מיקרון".
<יאיר טל: היתה תוכנית הבראה עם אבני דרך, והממשלה עוקבת אחרי אבני הדרך באמצעות חשב שלה.
<יאיר טל: אין העברת כספים אוטומטית, הם מתבקשים לעמוד ביעדים, זה לא שהם עשו פה איזה משהו ומזרימים כספים.
<יאיר טל: זה בתמצית.
<יאיר טל: אם תרצי הרחבה, אני אשמח.
<יאיר טל: סוגיית המבנים שמשמשים למטרות חינוך וכדומה.
<יאיר טל: קודם כול, כיום יש מבנה שעומד נטוש וריק, אפשר לייצר ממנו ערך לטובת הכפר, וגם בהסכם כתוב שכל שימוש במבנים דורש את אישור המנהל ההתיישבותי ולוודא שהוא למטרות שהמינהל מאשר.
יעל גרמן: גם ועדת התכנון והבנייה לשימוש חורג.
<יאיר טל: זה ברור, זה לא מעל החוק.
משה גפני: יאיר, תודה.
משה גפני: יאיר, אני מודה לך.
משה גפני: לדיון הבא אני מבקש את כל הדברים שעלו פה וגם מה שלא עלה, להביא פירוט כדי שנאשר את זה.
משה גפני: קיימנו את בקשתך לגבי הבימה.
משה גפני: אני שמח שענית תשובה כנה, אבל אני עצוב שאין בנושא של התרבות היהודית מבחינה תקצובית מימון לישיבה אחת במדינה מאז קום המדינה.
<יאיר טל: לא אמרתי מאז קום המדינה.
משה גפני: בתקופה שלך.
משה גפני: אני יודע שזה גם מאז קום המדינה.
ראובן ריבלין: אם יעבירו את בית הכנסת של הגאון לירושלים, אז זה ערך לאומי...
משה גפני: אולי בעתיד...
משה גפני: אבל אז החסידים יעשו בעיות, וזה של הגאון מווילנה.
ראובן ריבלין: אז תן להם פיצוי.
משה גפני: אני אתן להם גם פיצוי.
משה גפני: רבותי, צו תעריף המכס והפטורים ומס קניה על טובין (תיקון מס' 4), התשע"ג-2012.
משה גפני: אנחנו קיימנו דיון לגבי הנושא של הפטורים ממכס בישיבה הקודמת.
משה גפני: אנחנו קיימנו על זה גם דיון בקדנציה הקודמת.
משה גפני: הממשלה קיבלה החלטה או יותר נכון משרד האוצר, להפחית את המכסים בהדרגה ולבטל מכסים מטובין שונים, ממוצרים שונים.
משה גפני: יש מקומות שבהם שהפחתת המכס אכן מוזילה מחירים.
משה גפני: כפי שהיה בעבר, במוצרים גדולים, במוצרים שאכן הפחתת המכס תגיע בסופו של דבר לצרכן.
משה גפני: יש מקרים שבהם הפחתת המכסים לא מורידה מחירים לחלוטין.
משה גפני: יש מקומות שבהם - -
מיכל בירן: יש מקרים שכן?
משה גפני: שזה מפחית מחירים?
משה גפני: היה בעבר.
מיכל בירן: יש נתונים על זה?
<קריאה: אם את רוצה, אני לא רוצה להפסיק באמצע - -
משה גפני: על כל פנים, בחלק הזה יש התנגשות ברורה בין הרצון להוזיל מחירים לבין הפגיעה בייצור המקומי וכתוצאה מזה, פגיעה בעובדים ישראלים.
משה גפני: יש מקומות שבהם ההתלבטות היא גדולה, את מה אנחנו מעדיפים.
משה גפני: האם אנחנו מעדיפים הוזלת מחירים או שאנחנו מעדיפים את העובדים שעלולים להפסיד את מקום עבודתם.
משה גפני: אני יכול להגיד לכם, אני גרתי באופקים ונסגר שם מפעל "אופ-אר", הוא היה מפעל העוגן של הישוב.
משה גפני: מפעל טקסטיל, שכתוצאה מהסגירה שלו סוף הענין היה שהישוב לא התאושש מאז.
משה גפני: הוא לא התאושש מהסגירה של המפעל ואנחנו עומדים כל הזמן בהתלבטות הזאת.
משה גפני: יש לנו עכשיו צו, שהצו הזה מבטל את המכס על מוצרי טקסטיל.
משה גפני: הצו הזה עולה למדינת ישראל 175 מיליון שקל.
משה גפני: זה המחיר שמדינת ישראל משלמת, אנחנו כולנו משלמים על הפחתת המכס הזה.
משה גפני: אנחנו נהיה המדינה היחידה שלא יהיה מכס על טקסטיל, מסים.
משה גפני: המדינה היחידה, הכי חזקה שיש ביקום.
משה גפני: בכל המדינות האחרות יש מכס.
משה גפני: ממה שאני בדקתי, אין מציאות כזאת, שבן אדם ילך ויקנה חליפה או שיקנה איזה שהוא מוצר טקסטיל, שכתוצאה מהפחתת המכס הוא ישלם פחות שקל אחד.
משה גפני: הוא לא ישלם פחות.
משה גפני: אני הגעתי להסכמה עם שר האוצר כאשר דובר על הפחתת המכסים, שלמשל את השמן לא יפחיתו, את דגי הטונה לא יפחיתו כיוון שזה באמת יגרום לסגירת המפעלים.
משה גפני: לדעתי, הפחתת המכסים על הטקסטיל, אין בה התלבטות.
משה גפני: הפחתת המכסים היא הוצאה כספית של הממשלה.
משה גפני: הוצאה כספית מאוצר המדינה, כשאנחנו אומרים שיש חור תקציבי ובור תקציבי כזה גדול.
משה גפני: הוא לא מוזיל מחירים ובוודאי יפגע בתעשייה המקומית.
משה גפני: לכן, אני מציע שהוועדה תקבל החלטה שהיא מבקשת לבטל את הצו הזה, ואם היא מבקשת לבטל את הצו הזה, לפי הייעוץ המשפטי, לפי מה שאמרה לי היועצת המשפטית של הוועדה, אנחנו יכולים להביא את זה למליאת הכנסת ולאשר את זה במליאת הכנסת, את ביטול הצו.
משה גפני: זה מה שאני מציע לוועדה ואני פותח את הנושא לדיון.
משה גפני: קודם חברי הכנסת.
משה גפני: יעל גרמן, בבקשה.
יעל גרמן: אני לא שלמה עם ההחלטה הזאת.
יעל גרמן: אני חברת כנסת חדשה והנושא הזה, אני לא מתמצאת בו, אני בקשתי קצת ללמוד אותו.
יעל גרמן: אני גם ביקשתי מה-מ.מ.מ להעביר לי את כל החומרים שיש להם.
יעל גרמן: האמת היא שאני גם ביקשתי מה-מ.מ.מ, אם הם יכולים למסור לי נתונים מ-5 השנים האחרונות על אותם מוצרים שהורידו את המכס, ומה באמת עלותם האמיתית.
יעל גרמן: לא קיבלתי, כי כנראה שאין כרגע מחקר כזה אבל אני הבנתי, ואני מאד אבקש שנציג ה-מ.מ.מ שנמצא כאן, עמי, ידבר.
יעל גרמן: אני הבנתי שהדברים לא חד-משמעיים ושלמרות שבאמת אנשים נפגעים, ואני אומרת לכאורה, הרי שבסך הכל, כנראה שהם נקלטים במקומות עבודה אחרים מפני שבסך הכל, כשאנחנו מסתכלים על האבטלה במדינת ישראל, היא הולכת ופוחתת, היא לא הולכת וגדלה.
יעל גרמן: זה מצד אחד.
יעל גרמן: מצד שני, ראיתי בנתונים שכל ענף שבו הורידו מכסים, התייעל בצורה בלתי רגילה.
יעל גרמן: זאת אומרת, הורדת מכסים מביאה להתייעלות של המשק.
יעל גרמן: ובסך הכל, בתמונה הגדולה, אני מבינה וראיתי מהנתונים שהתעשייה, למעשה, נתרמה מכך, נבנתה מכך.
יעל גרמן: לכן, אני ממש לא שלמה עם ההחלטה, זה בלשון המעטה אבל אני אומרת את הכל, כמובן, בעירבון מוגבל, מתוך זה שאני ממש לא מתמצאת בנושא ואני מבקשת מעמי שיאמר את התובנות שלו.
עמיר פרץ: אדוני היושב ראש, אני מאד מודה לך שנתת לי לדבר אחרי דבריה של חברת הכנסת יעל גרמן, כי ודאי שזה מעמיק את הוויכוח שאנחנו נמצאים בו שנים רבות כאן, מה המינון הנכון ומה המידתיות של ביטול הנכסים וחשיפת השוק הישראלי בתחומים רבים, ואיפה זה נעצר.
עמיר פרץ: הרי אנחנו מכירים את הסיפור עם האיש שהיה לו חמור.
עמיר פרץ: אדוני היושב ראש, אתה עם סיפורי הרב שלך - -
עמיר פרץ: לא, ההוא, בעל הבית שהיה לו חמור, והוא אמר:
עמיר פרץ: אני רוצה לראות כמה אפשר שהחמור יאכל פחות - -
משה גפני: לא ידעתי על איזה רב אתה מדבר.
עמיר פרץ: - - בהתחלה, הוא ביקש לא להאכיל אותו ביום ראשון.
עמיר פרץ: אחר כך, הוא ביקש לא להאכיל אותו ביום שני.
עמיר פרץ: אחר כך, הוא ביקש לא להאכיל אותו גם ביום שלישי.
עמיר פרץ: בסוף הוא הגיע גם ליום שישי והחמור מת.
עמיר פרץ: זה המצב שלנו היום בנקודה זו עם ענף הטקסטיל.
עמיר פרץ: אני חושב שהחשיפה הגיעה לדרגות שזו בושה וחרפה.
עמיר פרץ: יש מפעלים בשדרות, גברתי, חברת הכנסת יעל גרמן, שהיו אלפי מועסקים בטקסטיל.
עמיר פרץ: מטבע הדברים, העסק הלך והצטמצם ונשאר מפעל אשפרה אחד, שצובע בדים.
עמיר פרץ: הדבר המדהים שהוא עושה את זה ברמות שאין מה להשוות בכלל.
עמיר פרץ: אני אומר לכם, שהפתיחה הזאת ליבוא בלתי מבוקר לחלוטין, גם התחנה הזאת של להגיע למכס, יוצרת איזו בקרה מסוימת של רמת האיכות.
עמיר פרץ: אני פגשתי יבואנים אחרי שביטלנו לחלוטין את כל המכסים על ענף העץ ועל ענף הפורמייקה.
עמיר פרץ: לחלוטין ביטלנו.
עמיר פרץ: פגשתי יבואנים שהיו תעשיינים והוא אומר לי: תשמע, מה אני אגיד לך?
עמיר פרץ: אני כל כך מודה לכם.
עמיר פרץ: אני מרוויח פי 4 ואין לי כאב ראש של העובדים אבל, הוא אומר לי, אני מביא לכם סחורה לקויה, שתדע.
עמיר פרץ: אין יכולת לאף אחד במדינה, לא למכון התקנים ולא למכונים אחרים לעמוד בהיקפים האלה ולבחון את רמת האיכות.
עמיר פרץ: הוא אומר לי: שתדע, ובכוונה אני נותן את הסיפור של ענף העץ.
עמיר פרץ: הוא אומר לי: תדע לך, היום מייצרים בסין ובמקומות אחרים את הסיבית המסוימת הזאת, כשחלק גדול שיווקתי.
עמיר פרץ: אני לא אציין שמות כי אני אגמור יבואן שלם, והוא היה הגון אתי.
עמיר פרץ: הוא אמר לי: אני שיווקתי למשפחה מסוימת והם התחילו להתלונן על כאבי ראש, כל המשפחה.
עמיר פרץ: אז הסתבר, שהם קנו קונטיינר שלם וריהטו את כל הבית והסתבר, שהתרכובת הזאת, של אותו עץ שהגיע, היתה תרכובת שהיו בה תערובת של רעלים ושל פסולת ושל דברים שכאלה.
עמיר פרץ: אתה לא יכול לבחון איכות, אתה יכול לבחון איכות של מוצר סופי ולא של ממה מורכב עץ מסוים.
עמיר פרץ: עכשיו לגבי טקסטיל: תשמע, אני אומר לך שזאת שערורייה.
עמיר פרץ: אתה רואה כל מיני חברה שעושים בתוך סך מוצרי היבוא שלהם, שמים רוכסן תוצרת הארץ, וכל המוצר הסופי שלו, כדי שהמוצר יקבל בכלל מעמד אחר.
עמיר פרץ: אנחנו דוחפים שוב את האנשים האלה לרמאויות מיותרות.
עמיר פרץ: אין טעם יותר.
עמיר פרץ: אף יבואן היום לא נמצא במצב שהוא אומר: בגלל שלא ביטלתם לי עד הסוף את המכס, אני לא יביא.
עמיר פרץ: הם מביאים.
עמיר פרץ: הרווחים שלהם, ברוך השם, חבל על הזמן.
עמיר פרץ: עובדה שהתעשייה הישראלית לא עושה את הכל להחליף את התעשייה בתחליפי יבוא.
עמיר פרץ: אין לנו פה מצב של שוק של יבואנים שעומד להתמוטט שאנחנו אומרים שאם לא נעזור להם, הם לא יביאו.
עמיר פרץ: הם מציפים את הארץ.
עמיר פרץ: לכן, צריך לעצור פה ואני תומך בהחלט בהצעה שלך - -
משה גפני: התחרות בלאו הכי קיימת.
עמיר פרץ: - - קיימת.
משה גפני: חברת הכנסת מיכל בירן, בבקשה.
מיכל בירן: יעל, נראה לי שיש פה מצב שצריך לנקוט עמדה עכשיו, אחרת יהיו תוצאות.
מיכל בירן: אני מבינה את הצורך שלך וגם אני הייתי רוצה שיהיו יותר נתונים אבל נראה לי שפה מדובר אחרי הפחתה.
מיכל בירן: למישהו יש נתונים שזה התגלגל לצרכן?
מיכל בירן: אני אשמח - -
עמיר פרץ: הלוואי וזה יתגלגל לצרכן.
עמיר פרץ: אין ספק שהמחירים ירדו אבל כשאני שואל את עצמי ואת ילדיי, האם עדיף לי 5 חולצות ברמה כזאת שכל התעשייה מתמוטטת או 4 חולצות ברמה יותר גבוהה, תאמיני לי שאם תשאלי את האזרחים הישראלים הם יגידו: אנחנו מוכנים לשלם קצת יותר.
מיכל בירן: אבל אני לא רואה שהתעשייה מתמוטטת, אני רואה שהתעשייה צומחת.
מיכל בירן: לפי הנתונים שיש בידיי.
<קריאות: אבל לא הטקסטיל, תעשייה אחרת.
יעל גרמן: נכון, הטקסטיל לא אבל סך הכל התעשייה ולכן, אני אומרת שהאנשים שנפלטים מהטקסטיל נפלטים לתעשייה אחרת.
<קריאות: לא, ממש לא.
משה גפני: פה לא מדברים בלי רשות דיבור.
משה גפני: יעל, מאיפה את קוראת?
יעל גרמן: אני קוראת ממסמך שקיבלתי ממרכז המחקר והמידע, המחלקה לפיקוח תקציבי ולכן, אני ביקשתי שעמי ידבר.
משה גפני: למה לא העברתם לנו את זה?
עמיר פרץ: חברת הכנסת גרמן, רק משפט אחד אומר לך: תיקחי לדוגמה את המגזר הדרוזי, חברת הכנסת גרמן.
עמיר פרץ: ככל שבסטטיסטיקה מספר המועסקים גדל בישראל, המגזר הדרוזי, רוב האנשים שלו לא יכולים לצאת לעבודה בגלל המסורת שהמפעל צריך להיות ליד הבית.
עמיר פרץ: אין מה לעשות.
עמיר פרץ: מאז שהטקסטיל בהתמוטטות, יש שם מצב של אובדן הכנסה של בן זוג שני, שאת יודעת שזה המפתח ליכולת משפחה להתמודד.
עמיר פרץ: לכן, הסטטיסטיקות פה הן שאלה מאד בעייתית.
יעל גרמן: בא תראה אם אחוז האבטלה עלה שם.
יעל גרמן: אולי הם נקלטו במקומות אחרים וזאת לא הסיבה.
משה גפני: יעל, מיכל בירן באמצע רשות דיבור.
מיכל בירן: אני אומרת שדבר ראשון, אני מסכימה אתך, חבר הכנסת פרץ, שגם אם זה מתגלגל להוזלת מחירים צריך לחשוב על המידתיות אבל אפשר קודם לברר את הסוגיה העובדתית, אם ההוזלה של המכס הורידה את המחיר לצרכן?
משה גפני: רבותי, יש לי תרעומת רבה על הענין הזה שה-מ.מ.מ מוציא מסמך ולא מעביר אותו לוועדה.
יעל גרמן: אני חושבת שהוא העביר את זה לכולם.
משה גפני: יעל, תאמיני לי שאת סדרי עבודת הכנסת אני מכיר.
משה גפני: את יותר חכמה ממני אבל אני, יש לי יותר ניסיון.
יעל גרמן: ממש לא...
משה גפני: יש לי יותר ניסיון ומהניסיון, אסור שיהיה דבר כזה.
משה גפני: התקיימה ישיבה על הצו הזה ב-20.2.
משה גפני: היה מספיק זמן בכדי ללמוד את הענין הזה, להוציא נייר כזה ולהעביר לנו.
משה גפני: הייתי גם לומד אותו.
משה גפני: אין לי שום ענין לכאן או לכאן.
משה גפני: אני רואה את מכלול הדברים לנגד עיניי ואני יודע, הרי בסופו של דבר הוועדה הזאת היתה זו שנלחמה נגד סגירת מפעלים כל הזמן.
משה גפני: אנחנו עומדים מול הבכיות של האנשים, אנחנו יודעים מה התוצאה של הדבר הזה.
משה גפני: עכשיו קיבלתי שוב מכתב מנעלי "בריל", ששוב יש שם סכנת סגירה.
משה גפני: על כל פנים, אני לא מקבל את הגישה הזאת אבל לא רלוונטי.
משה גפני: רמזי גבאי, יושב ראש איגוד תעשיות הטקסטיל, אני מבין שחלק יהיו בעד וחלק יהיו נגד.
<רמזי גבאי: כבוד היושב ראש, חברי כנסת נכבדים, חברי כנסת חדשים, נושא הטקסטיל היה פה בוועדה הרבה שנים ובאמת נעשתה חשיפה גדולה של ענף הטקסטיל לאורך השנים ואני מלווה אותו לאורך השנים.
<רמזי גבאי: החשיפה הזאת הביאה לירידת מחירים משמעותית כי המכס ירד מ-100% ו-150% ו-200% והביאה אותו ל-12%.
<רמזי גבאי: באמת היתה התייעלות, המחירים ירדו.
<רמזי גבאי: ההתייעלות התבטאה בזה שמפעלים נסגרו, כמו שאמר חבר הכנסת פרץ, בעיקר בפריפריה, אופקים, קרית גת, שדרות, דימונה.
<רמזי גבאי: יושב פה ראש עיריית דימונה, כל המפעלים נסגרו - -
משה גפני: הוא לא ראש עיריית דימונה, הוא חבר כנסת.
עמיר פרץ: ראש עיר נשאר תמיד ראש עיר.
מאיר כהן: אני תמיד גאה להיות ראש עיריית דימונה.
<רמזי גבאי: - - נשאר מכס של 12%.
<רמזי גבאי: אני רוצה להסביר לחברת הכנסת גרמן מה המשמעות של מכס של 12%, לפני שנגיע לענין הזה.
<רמזי גבאי: ניקח דוגמה: קחי מחיר יבוא של חולצה שלצורך הענין עולה 20, 25 שקל מחיר היבוא.
<רמזי גבאי: מכס של 12% זה שני שקלים.
<רמזי גבאי: מקובל בענף ההלבשה שמקדם המכירה של המוצר הוא פי 3 או פי 4 בחנות, כולל מע"מ.
<רמזי גבאי: את חושבת שהמחיר של המוצר ירד בשקל או שניים, הוא ירד בשקל או שניים כאשר המכס עלה בשני שקלים?
<רמזי גבאי: תאמיני לי, המחיר לא ירד.
<רמזי גבאי: ב.
<רמזי גבאי: קרה בחודשים האחרונים דבר: הדולר ירד ב-10%, המכס על ההלבשה כבר ירד בצו הראשון על חלק מהמוצרים ב-12%.
<רמזי גבאי: כלומר, בערך 20% ירדו מהמוצרים.
<רמזי גבאי: מחירי ההלבשה, לפי הלמ"ס, לא ירדו בחודשים האחרונים בכלל.
משה גפני: רמזי, שניה.
משה גפני: אמרתי שבכניסה, בשער פולומבו, אין שלט בדבר שקר טרחה.
משה גפני: מותר בבניין הזה להגיד - -
עמיר פרץ: לא, נראה כאילו הוא משקר...
משה גפני: אתה חושב שאני אשאיר אותו שכאילו שהוא משקר?
משה גפני: תשמע, בבניין הזה מותר להגיד הכל.
משה גפני: במקרה שלו, אני חושב שהוא אומר אמת לחלוטין אבל מותר לכל אחד להגיד כל דבר ואנחנו בסופו של דבר נשפוט ונצביע.
משה גפני: אסור להתפרץ באמצע אלא אם כן אתה עובר פריימריז או מועצת גדולי התורה או עובר את יאיר לפיד או את איבט ליברמן או את בנט.
<רמזי גבאי: בעיקר לחברי הכנסת החדשים, מילה על תעשיית הטקסטיל: חברת הכנסת גרמן, זה מאד חשוב לי - -
<רמזי גבאי: העובדים בתעשיית הטקסטיל, זאת האיכות הנמוכה ביותר של העובדים במשק.
<רמזי גבאי: אין להם אלטרנטיבה תעסוקתית.
<רמזי גבאי: מה שאמר - -
מאיר כהן: אלה העובדים עם המיומנויות הכי פשוטות.
מאיר כהן: זה נרשם בפרוטוקול.
מאיר כהן: אבא שלי עבד בטקסטיל - -
<רמזי גבאי: גם אני בא משם וזה בסדר.
<רמזי גבאי: אני מקבל את ההערה.
<רמזי גבאי: אין להם אלטרנטיבות תעסוקתיות.
<רמזי גבאי: מה שקרה בקרית מלאכי, מה שקרה באופקים, מה שקרה בשדרות, בדימונה, זה אנשים שהפכו להיות הגרעין הקשיח של המובטלים.
<רמזי גבאי: שאיש מכירות עוזב את מקום העבודה שלו, יש לו הרבה אלטרנטיבות - -
מאיר כהן: יש 750 מובטלים בדימונה, אנשים "סיבי דימונה" ו"כיתן דימונה" משנות ה-50 וצפונה, שאי אפשר בשום פנים ואופן להחזיר אותם למעגל העבודה.
<רמזי גבאי: חבר הכנסת כהן, אלה מפעלים שנסגרו במהלך הזה של החשיפה מ-100% ו-150% ל-12%, שהביאו להורדת מחירים.
<רמזי גבאי: אבל הגענו לנקודה של 12%.
<רמזי גבאי: מה-12% האלה באה ועדת טרכטנברג ואמרה שצריך להוריד מכסים.
<רמזי גבאי: האוצר בא ואמר: אנחנו צריכים כך וכך סכום כסף להוריד את המכסים.
<רמזי גבאי: ואז בא הטקסטיל ואמרו: בואו נוריד משהו מהטקסטיל.
<רמזי גבאי: הבהרתי ואמרתי כאזרח מן השורה: תראו, רבותי, השקל הזה, כמו שאמר חבר הכנסת גפני, לא הוריד את מחיר המוצר.
<רמזי גבאי: לעומת זאת, הפגיעה שתהיה בתעשייה המועטה שנשארה בסדר גודל של 10,000 עובדים במפעלי הטקסטיל, ואפרופו מה שאמר חבר הכנסת פרץ בנושא הדרוזים: לולא חוק הטקסטיל הביטחוני, שהיום נותן אלפי מקומות עבודה במגזר הדרוזי בתחום הטקסטיל, הקטסטרופה במגזר הדרוזי היתה הרבה יותר גדולה ממה שהיא היום.
<רמזי גבאי: ה-12% מכס האלה שנשארו היום שומרים על אותה כמות עובדים שנשארה, שומרים על המפעלים.
<רמזי גבאי: היה מכס של 12% שוויוני לכולם.
<רמזי גבאי: בעקבות אותה ועדה וטעות שנעשתה, הוחלט על הורדת מכסים ושוב, לא להוריד את ה-12% ל-10% כי רצו לספק את רצון האוצר, אני קורא לזה, להוריד כמה עשרות מיליונים לכבוד טרכטנברג אלא נעשתה הורדה לא דיפרנציאלית.
<רמזי גבאי: הורידו את מחירי המוצרים ל-0 ולמחירי הבדים לא הורידו בכלל את המכס.
<רמזי גבאי: כלומר, יש היום מצב, ויושבים פה עשרות יצרנים, אנשים קטנים עם 5 עובדים, 10 עובדים, שיש להם מגזרות קטנות אבל מעבר לזה יש להם גם מתפרות אצל הדרוזים, בגדה ובכל מיני מקומות והם מעסיקים הרבה מאד אנשים.
<רמזי גבאי: בעצם נוצר מצב, ויושב פה חברי מ"פוקס" שאני מאד מכבד אותו.
<רמזי גבאי: הוא מביא היום את המוצר בלי מכס בכלל והם, שרוצים להתמודד, הם לא יכולים להתמודד כי עבורם עדין יש מכס של 12%.
<רמזי גבאי: זאת אומרת, נוצר עיוות על עיוות.
<רמזי גבאי: מה שאני בא ואומר, רבותי - -
<הראל ויזל: - - -
<רמזי גבאי: שניה אחת, תשמע אותי עד הסוף: אני אומר דבר כזה: רבותי, אני מבקש אם אפשר לא לגעת ב-12%, אז התעשייה הזאת תרוויח.
<רמזי גבאי: אבל אם אין ברירה והאוצר מחייב הורדה של המכס, בבקשה תורידו באופן שווה על כל תעשיית הטקסטיל.
<רמזי גבאי: אז תעשו במקום 12 10, אבל אל תעשו את העיוות וכן, בבקשה תנסו לשמור על ה-12%.
<רמזי גבאי: דרך אגב, אני מוכרח לומר בחדר הזה, אני מצטט את אנשי המכס:
<רמזי גבאי: במצב שישנו היום, ושידעו פה כל היצרנים, המכס לא בודק טקסטיל בנמל.
<רמזי גבאי: כולם 0 כי המכס אמר לי: אנחנו לא יודעים לבדוק בכלים שיש לנו היום.
<רמזי גבאי: לכן, הבקשה שלי: אני מאד מבקש, אם חברי הכנסת יסכימו, להשאיר את ה-12% ולוותר על עשרות מיליונים.
<רמזי גבאי: סך הכל ההכנסה נכסים מטקסטיל בשנה זה 500 מיליון שקל ב-12%.
<רמזי גבאי: אם רוצים להוריד את ה-500 מיליון האלו – בבקשה.
<רמזי גבאי: אני בענין הזה לא יכול לקבוע אבל אנחנו מבקשים: או 12% או משהו מעט פחות מ-12% אבל אחיד לכולם.
<רמזי גבאי: גם על הלבשה, גם על הבדים ועל הכל.
משה גפני: הראל ויזל, מנכ"ל "פוקס".
<הראל ויזל: קודם כל, תודה רבה ומזל טוב לחברת הכנסת החדשה וגם חברי הכנסת האחרים.
<הראל ויזל: היא הציגה את עצמה כחברת כנסת.
<הראל ויזל: רק דבר אחד: גם כשהיה מכס, גם 12 גם 50 גם 100 גם 200 – אף פעם לא בדקו את הסחורה שלנו במכס, את הטיב שלה.
עמיר פרץ: אני לא דיברתי על זה - -
משה גפני: אבל עם כל הכבוד, מה זה נוגע ל"מזל טוב"?
<הראל ויזל: קודם כל, לה מגיע "מזל טוב" - -
עמיר פרץ: אני דיברתי על הנושא של - -
<הראל ויזל: אנחנו מדברים על הטקסטיל ואתה דיברת על העצים.
עמיר פרץ: באיכות הדגשתי שאני מדבר על ענף העץ.
מיכל בירן: אפשר להגיע לענין?
משה גפני: רבותי, אין לנו את כל הזמן שבעולם.
<הראל ויזל: אני בעד.
<הראל ויזל: קודם כל, אני היבואן הכי גדול במדינת ישראל - -
משה גפני: אז אתה רוצה שלא יהיה מכס.
<הראל ויזל: דקה, תן לי להשלים את הדברים: אני מייבא בממוצע 100 אלף פריטים ביום.
<הראל ויזל: זה אומר שאני מוכר בערך 100 אלף פריטים ביום, ואני גם מייצר כ-20 אלף פריטים ביום במדינת ישראל.
<הראל ויזל: אני היצרן הכי גדול במדינת ישראל.
<הראל ויזל: אני מעסיק כ-4000 עובדים ואני הייתי פה גם כשהיה מכס של 200%, כשרמזי התנגד להוריד את המכס גם כשהיה 200% ל-100%.
<הראל ויזל: הוא חבר שלי, אז נכון שהוא אומר היום שמ-12 אני לא רוצה שירד.
<הראל ויזל: גם כשהיה 200 הוא רצה שיהיה 200 וכשהיה 100 הוא רצה שיהיה 100.
<רמזי גבאי: - - -
משה גפני: רמזי, עם כל הכבוד, אתה לא מנהל אתו דיאלוג.
משה גפני: תאמר לנו, לחברי הוועדה.
<הראל ויזל: אני אומר לחברי הוועדה, אני מנסה להסביר.
<הראל ויזל: עוד דבר אחד: דברו פה ואמרו שהדולר ירד ולמרות שהדולר ירד, המחירים לא ירדו.
<הראל ויזל: אז הדולר ירד מ-3.35 לפני שנה ל-3.70 היום וזאת ירידה גדולה.
<הראל ויזל: אחת הירידות הגדולות שראיתי.
<הראל ויזל: אני רוצה להסביר דבר אחד: אצלנו הנושא שקוף, אני חברה ציבורית שנסחרת בבורסה ומפרסם פעם ברבעון תוצאות.
<הראל ויזל: הרווח הגולמי שלנו באופן קבוע נשאר 60%.
<הראל ויזל: הרווח הסופי הוא בין 5% ל-7%.
<הראל ויזל: אני מוכר מיליארד וחצי שקל במדינת ישראל ומרוויח בין 5% ל-7%.
<הראל ויזל: מכובד, כשהרווח הגולמי ההתחלתי הוא 60%.
<הראל ויזל: כשהמחיר היה 200% מכס והוא 60% כשהמחיר 0.
<הראל ויזל: מה זה אומר?
<הראל ויזל: הכל מתגלגל לצרכן ולראיה, אפשר לבדוק את המחירים שלי היום, לפני חודש, לפני חצי שנה ולפני שנה.
<הראל ויזל: אני מפרסם אותם.
<הראל ויזל: המחירים יורדים כל הזמן כמו שהמכס יורד כל הזמן.
<הראל ויזל: אני מוכר יותר מכולם למעוטי יכולת.
<הראל ויזל: החנות שלי בשדרות היא חנות דגל שלי ובאופקים ובבאר שבע, ואני קונה בזול ומוכר בזול, ואין שום קשר למה שאומרים, שכשיורידו מכסים, לא יורדים המחירים.
<הראל ויזל: המכסים של הטקסטיל ירדו בינואר הזה מינואר בשנה שעברה בגלל הורדת המסים ב-10%, וזו עובדה.
<הראל ויזל: המדד הזה התפרסם.
<הראל ויזל: זאת אומרת, כל ילדי מדינת ישראל קונים טרנינגים לבתי הספר ב-10% יותר זול, כשגם אם תעלה את זה ב-10%, טרנינג בחו"ל עולה בחו"ל 4,5 דולר.
<הראל ויזל: בארץ זה עולה 18 דולר.
<הראל ויזל: יעלו את ה-12% ובארץ הם לא יוכלו להתחרות בי.
<הראל ויזל: אז יעלה לי במקום 4 דולר 4.20.
<הראל ויזל: פה זה 18.
<הראל ויזל: שכל תושבי מדינת ישראל ישלמו את ה-4.20, ישלמו יותר כשהם לא מתחרים בי.
<הראל ויזל: זו פופוליסטיקה פשוטה.
<הראל ויזל: וממה בא החוק הזה?
<הראל ויזל: בא אחד שקראו לא טרכטנברג או משהו כזה, בעקבות ההפגנות על יוקר המחיה.
<הראל ויזל: הוא ישב וחשב איך הוא יכול לעזור לתושבי מדינת ישראל.
<הראל ויזל: ואחרי שהוא ישב ובאו גאונים ועברה חצי שנה, הוא בא והמליץ להוריד את המכס כדי לעזור לאנשים.
<הראל ויזל: ועכשיו, בגלל 2000 או 1000 או 3000 יצרנים, שאגב, כל המפוטרים עובדים אצלי בחנויות - -
<הראל ויזל: דרך אגב, להיות מוכר - -
משה גפני: תעזוב את זה, נו, בחייך.
עמיר פרץ: עם כל הכבוד, אין לך מובטל אחד.
<הראל ויזל: אתה צריך לנהל את הישיבה, אתה לא מנהל.
עמיר פרץ: לא, אני אפריע לך, מותר לי.
עמיר פרץ: לך אסור להפריע לי ולי מותר.
עמיר פרץ: תפסיק עם הפופוליזם הזה.
<הראל ויזל: אני?
עמיר פרץ: אתה, כן.
עמיר פרץ: תפסיק עם זה.
עמיר פרץ: אין לך מובטל אחד מהטקסטיל.
עמיר פרץ: אין לך מובטל אחד מהטקסטיל שעובד אצלך בחנויות.
עמיר פרץ: אצלך עובדים אנשים צעירים, וטוב שעובדים אצלך.
עמיר פרץ: אנחנו מדברים על אותם בני 50 שאיבדו את מקום עבודתם, את כבודם, את יכולתם.
עמיר פרץ: ובסוף, לא הכל רבע שקל יותר, רבע שקל פחות.
עמיר פרץ: גם כבודם של בני האדם שווה משהו במדינה הזאת.
<הראל ויזל: עוד לא סיימתי.
משה גפני: אני נותן לך עכשיו לסיים.
<הראל ויזל: אני עוד לא מסיים.
משה גפני: לא, אין לך את כל הזמן שבעולם.
<הראל ויזל: תסמן לי מתי אתה רוצה שאני אסיים.
משה גפני: אז כנס לסיכום.
<הראל ויזל: סיכום: קודם כל, אני מתקן אותך.
<הראל ויזל: עובדים אצלי עשרות מפוטרים ב"פוקס הום", שזו רשת של יותר מבוגרים.
<הראל ויזל: עשרות מפוטרי טקסטיל ואני יכול לתת לך רשימת שמות.
<הראל ויזל: כמו כן, אני לא חושב שעובד בחנות, מנהל משמרת בחנות, מנהל חנות או מנהל אזור, העבודה היא פחות מכובדת, יותר חשובה או הדם שלו פחות חשוב מעובד במפעל טקסטיל.
עמיר פרץ: מי אמר את זה?
משה גפני: עמיר, תעשה לי טובה...
עמיר פרץ: גם אני, אם הייתי מנהל חנויות, לא הייתי מקבל את בני ה-60 מדימונה לנהל את החנות, וזה בסדר מה שאתה עושה.
עמיר פרץ: העבודה הזאת חשובה לצעירים האלה, אבל תפסיק לעשות מניפולציות.
<הראל ויזל: אני לא עושה מניפולציות ואני מעסיק בנות 60 מדימונה ואופקים ושדרות אצלי בחנויות.
עמיר פרץ: תפסיק כבר עם זה.
עמיר פרץ: אתה איש עסקים מצליח, מרוויח, כל הכבוד.
עמיר פרץ: אנחנו לא נגדך.
עמיר פרץ: אנחנו בעד איזון נכון, זה הכל.
<הראל ויזל: הוכח חד משמעית שכל ירידה יורד המחיר.
<הראל ויזל: לצערי, אין תעשיית טקסטיל בארץ.
<הראל ויזל: כשאני רוצה לייצר משהו בארץ לפעמים אין תופרות, אין מפעלים, אין כלום.
<הראל ויזל: לפעמים אני רוצה לייצר מהר.
<הראל ויזל: אני רוצה לייצר את הכמויות הגדולות בארץ בשביל להגיב מהר, אין לי עם מי לדבר.
<הראל ויזל: סגרו אותם לפני 10 שנים.
<הראל ויזל: תתעוררו! אין לי איפה לייצר אלא אם אתם רוצים מענקי ממשלה, להקים במקום טכנולוגיה והייטק מפעלים, אז אני אתכם.
<הראל ויזל: אין לי איפה לייצר גם אם אני רוצה.
<דן אלחרר: שלום.
<דן אלחרר: אני יצרן קטן, אני מעסיק 7 עובדים.
<דן אלחרר: רציתי לענות לחברת הכנסת יעל, אם אפשר.
משה גפני: שנייה, בא נעשה סדר, אני כבר מתחיל לאבד שליטה פה על הכל.
משה גפני: אתה לא עונה לחברת הכנסת גרמן.
משה גפני: תאמר את דעתך לגבי ההצעה שעומדת כאן על סדר היום: הצו על הטקסטיל.
<דן אלחרר: רציתי להגיד שאנחנו, עוד לפני ה-12%, יצאנו ב- OECD ב-2011, הענף הכי תחרותי במדינת ישראל.
<דן אלחרר: התחרות קיימת.
<דן אלחרר: זה לא ענף עם קרטל, שצריכים לראות מכסות בשביל שהוא יהיה תחרותי.
<דן אלחרר: אין קרטל, אנחנו הכי תחרותיים.
<דן אלחרר: כמו כן, אם אנחנו אמורים להיות תחרותיים, איזה כלים נתנה לנו המדינה אם היא לא הורידה לנו על הבדים ועל האביזרים.
<דן אלחרר: כרגע, עכשיו, לא מחר או מחרתיים.
<דן אלחרר: היום.
<דן אלחרר: לפני שבוע שחררתי בד, אני משלם מכס על הבד.
<דן אלחרר: אני מביא ריצ'רץ' לחולצה שמיוצרת בישראל, היד רועדת לי כי אני יודע שהמתחרה שלי לא משלם ואני רושם את הצ'ק.
<דן אלחרר: אני נתקל בשכן שלי, שעבר להיות יבואן.
<דן אלחרר: הגזרן שלו בא אלי עם דמעות, בוכה, תעסיק אותי בחצי משרה.
<דן אלחרר: אמרתי לו: איך אני יכול?